*Το λήμμα αναφέρεται στο τμήμα πάλης του Ολυμπιακού. Για τα υπόλοιπα τμήματα δείτε το λήμμα Ολυμπιακός ΣΦΠ*
Για άλλες χρήσεις, δείτε: Ολυμπιακός.

| Ολυμπιακός Σ.Φ.Π.  Τμήμα Πάλης |
| --- |
|   |
| **Πληροφορίες** |
| **Έτος ίδρυσης** | 1934 / 1961 |
| **Πρόεδρος** | Μιχάλης Κουντούρης |
| **Προπονητής** | Σάββας Κούζηλος |
|

Ιστορία
-------

### Ίδρυση και πρώτα χρόνια

Το 1934, η διοίκηση του Ολυμπιακού Πειραιώς, η οποία λειτουργούσε υπό την προεδρία του Ιωάννη Ανδριανόπουλου, αποφάσισε να ιδρύσει τμήμα πάλης. Το άθλημα της πάλης ήταν ιδιαίτερα διαδεδομένο στην Ελλάδα εκείνη την εποχή, αφενός διότι ήταν ένα από τα αθλήματα που συμπεριλαμβάνονταν στο πρόγραμμα των Ολυμπιακών Αγώνων από το 1896 και μετά (απουσίασε μόνο από τους Ολυμπιακούς Αγώνες του 1904 και του 1908) και αφετέρου διότι είχαν ήδη δημιουργηθεί αρκετά τμήματα πάλης από άλλους ελληνικούς συλλόγους, όπως ήταν για παράδειγμα ο Εθνικός Αθηνών, ο οποίος είχε ιδρύσει το τμήμα πάλης του από το 1893. 

Ο Ανδριανόπουλος ενίσχυσε σημαντικά το συγκεκριμένο τμήμα από τις πρώτες κιόλας μέρες της λειτουργίας του, καθώς κατάφερε να εγγράψει στις τάξεις του τον καλύτερο Έλληνα παλαιστή της εποχής τόσο στην Ελλάδα όσο και διεθνώς, τον Γεώργιο Ζερβίνη. Ο Ζερβίνης ήταν αθλητής της Ελληνορωμαϊκής και της Ελευθέρας πάλης, ο οποίος αγωνιζόταν μέχρι πρότινος στον Εθνικό Αθηνών. Είχε πάρα πολλές διακρίσεις τόσο στην Ελλάδα όσο και στο εξωτερικό, καθώς ήταν υπερπρωταθλητής Ελλάδας, βαλκανιονίκης αλλά και Ολυμπιονίκης. Ένα χρόνο μετά την ίδρυση του τμήματος πάλης του Ολυμπιακού, ιδρύθηκε η Ελληνική Ομοσπονδία Φιλάθλων Πάλης, (μέχρι εκείνη τη στιγμή, τα πανελλήνια πρωταθλήματα πάλης βρίσκονταν υπό την αιγίδα του ΣΕΓΑΣ) η οποία για την ακρίβεια "συνιδρύθηκε" από τα αθλήματα της Πάλης, της Πυγμαχίας και της Άρσης Βαρών. Αμέσως μετά την ίδρυση της ΕΟΦΠ, διοργανώθηκε και το πρώτο πανελλήνιο πρωτάθλημα πάλης. 

Οι παραστάσεις του Γεώργιου Ζερβίνη, έλαβαν χώρα στην ιστορική λέσχη του ερυθρόλευκου συλλόγου συγκεντρώνοντας πλήθος κόσμου να δει τις νίκες του σε όλες τις πρώτες θέσεις των κατηγοριών τόσο στα πανελλήνια πρωταθλήματα όσο και σε διεθνείς αγώνες με ξένους συναθλητές του. Εκείνη την εποχή, το μοναδικό πανελλήνιο πρωτάθλημα πάλης που διοργανωνόταν υπό την αιγία της ΕΟΦΠ, ήταν αυτό της ελληνορωμαϊκής (το πρωτάθλημα Ελευθέρας πάλης διοργανώθηκε πρώτη φορά το 1958). Παρ' όλα αυτά, στην Αθήνα και τον Πειραιά διοργανώνονταν ετήσιες εκδηλώσεις που έπαιρναν τη μορφή Κυπέλλου Πόλης. Ο Ζερβίνης κατέκτησε ως αθλητής του Ολυμπιακού αρκετές φορές το ανεπίσημο Κύπελλο Πάλης Συλλόγων Πειραιά, με τις επιδόσεις τους να εντυπωσιάζουν το φίλαθλο κοινό που παρευρισκόταν στους αγώνες του.

### Διάλυση και επαναλειτουργία

Ο Γεώργιος Ανδριανόπουλος
Μετά την επίσημη είσοδο της Ελλάδας στο Β' Παγκόσμιο Πόλεμο, όλες οι αθλητικές δραστηριότητες οι οποίες λάμβαναν χώρα στην Ελλάδα πέρασαν σε δεύτερη μοίρα, με το άθλημα της πάλης του Ολυμπιακού να μην αποτελεί εξαίρεση. Η τότε διοίκηση του ερυθρόλευκου συλλόγου αποφάσισε να σταματήσει τη λειτουργία του τμήματος για όσο διαρκούσε ο πόλεμος, με την προοπτική να επαναλειτουργήσει μετά το τέλος του. Τελικώς, κάτι τέτοιο δεν έγινε ποτέ με αποτέλεσμα το τμήμα να ατονήσει και να αδρανοποιηθεί για περίπου δύο δεκαετίες. 

Η σημαντικότερη προσπάθεια ανασύστασης του συγκεκριμένου τμήματος έγινε το 1963, κι ενώ ο ερυθρόλευκος σύλλογος βρισκόταν υπό την προεδρία του Γεώργιου Ανδριανόπουλου, ενός εκ των θρυλικών πέντε αδερφών Ανδριανόπουλων. Έφορος του τμήματος ανέλαβε ο Ν.Κρεμέζης (μέλος του τότε Διοικητικού Συμβουλίου του Ολυμπιακού καθώς επίσης και της Ελληνικής Ομοσπονδίας Φιλάθλων Πάλης) ενώ το πόστο του προπονητή ανατέθηκε στον Βασίλειο Καρτασάκη (τότε ήταν ακόμα εν ενεργεία αθλητής πάλης). 

Το ενδιαφέρον που έδειξαν αρκετοί αθλητές της πάλης -κυρίως νεαρής ηλικίας- μετά την είδηση ότι επρόκειτο να επαναλειτουργήσει το τμήμα πάλης του Ολυμπιακού ήταν μεγάλο, καθώς δεκάδες από αυτούς έκαναν προπονήσεις στο Θεμιστόκλειο προκειμένου να έρθουν στην επιθυμητή φυσική κατάσταση που θα τους εξασφάλιζε μια θέση στο ρόστερ του παλαιστικού τμήματος του συλλόγου. Από τους γνωστότερους αθλητές που εγγράφησαν στο σύλλογο ήταν οι Κολυτάς, Λαμπρινάκης, Ανδριώνης, Καψάλης, Μπόθος, Καμπουράκης, Μαλούχος, Γεωργιάκος και Σαντοριναίος. Λόγω του ότι οι αθλητές που αποτελούσαν το παλαιστικό τμήμα του Ολυμπιακού ήταν διαφόρων ηλικιών, ο Κρεμέζης ανέλαβε και προχώρησε στη δημιουργία εκτός του τμήματος ανδρών και στη δημιουργία τμημάτων εφήβων αλλά και παίδων.

### Εποχή Γουλανδρή και μετέπειτα αδράνεια

Το 1972, κατά τη διάρκεια μιας πολύς δύσκολης περιόδου για την Ελλάδα, αυτή της επταετίας της Χούντας των Συνταγματαρχών την προεδρία της διοίκησης του Ολυμπιακού Πειραιώς ανέλαβε ο Νίκος Γουλανδρής, ο οποίος βοήθησε το σύλλογο να πρωταγωνιστήσει στα περισσότερα αθλήματα, με το παλαιστικό τμήμα του συλλόγου να μην αποτελεί εξαίρεση. 

Μετά την έναρξη της προεδρίας του Γουλανδρή, ο σύλλογος ξεκίνησε να πρωταγωνιστεί τόσο σε τοπικό όσο και σε πανελλήνιο επίπεδο. Τη δεκαετία του '70 ήρθε και ο πρώτος πανελλήνιος τίτλος του παλαιστικού τμήματος του Ολυμπιακού, καθώς το 1976 η ανδρική ομάδα κατέκτησε το Πρωτάθλημα Ελλάδος στην Ελληνορωμαϊκή. 

Εκείνη την περίοδο ο σύλλογος είχε τη δυνατότητα να αγωνιστεί στο Ευρωπαϊκό Κύπελλο Πάλης, ωστόσο λόγω του ότι οι αγώνες θα πραγματοποιούνταν στην Τουρκία, η διοίκηση του ερυθρόλευκου συλλόγου αποφάσισε να μη λάβει μέρος και να μην στείλει τους αθλητές του Ολυμπιακού στη συγκεκριμένη διοργάνωση. Παρά τις δεκάδες επιτυχίες και διακρίσεις του συλλόγου τη δεκαετία του '70, το τμήμα άρχισε στη συνέχεια να παρακμάζει με αργό αλλά ταυτόχρονα σταθερό ρυθμό. Μέχρι τις επόμενες διακρίσεις του συλλόγου χρειάστηκε να περάσουν περίπου είκοσι χρόνια, με το τμήμα ενδιάμεσα να βρίσκεται σε ατονία, αλλά χωρίς ωστόσο να έχει σταματήσει τη λειτουργία του.

### 2000-σήμερα

Τη δεκαετία του 2000 επέστρεψαν οι επιτυχίες για το παλαιστικό τμήμα του συλλόγου.

Το 2006 ήταν το καλύτερο έτος στη νεότερη ιστορία του συλλόγου καθώς εκείνη τη χρονιά κατάφερε να κατακτήσει τόσο το εγχώριο πανελλήνιο πρωτάθλημα Ελληνορωμαϊκής ανδρών όσο και το Ευρωπαϊκό Κύπελο Cela Cup ανδρών. Η κατάκτηση του ευρωπαϊκού Κυπέλλου ήταν ιστορική για τον ερυθρόλευκο σύλλογο καθώς ήταν το πρώτο διεθνές τρόπαιο που κατέκτησε το συγκεκριμένο τμήμα του Ολυμπιακού από την ίδρυσή του και μέχρι εκείνη τη στιγμή. Οι σημαντικότεροι αθλητές της νεότερης ιστορίας του παλαιστικού τμήματος του Ολυμπιακού είναι οι: Ξενοφώντας, Γιώργος και Άγγελος Κουτσιούμπας, Βουρδάνος Κωνσταντίνος ,Αρτιόμ Κιουρεγκιάν, Χρήστος Γκίκας, Γιώργος Τζιώλας, Τάσος Βλαχάκης και στο γυναικείο τμήμα η Ειρήνη – Μαρία Νταντούτη. 

Το 2009 στην ελληνορωμαϊκή πάλη η ομάδα τερμάτισε δεύτερη, καθώς η Ομοσπονδία δεν έκανε δεκτές τις συμμετοχές των Κιουρεγκιάν, Άγγελου Κουτσιούμπα, Πετράκη και Κεβρεκίδη, λόγω του ότι διέθεταν και δίπλωμα προπονητή και έμειναν εκτός διοργάνωσης, με αποτέλεσμα να χαθεί άδικα ο τίτλος. Το 2010 ο Ολυμπιακός κατέλαβε και πάλι τη δεύτερη θέση, χάνοντας το πρωτάθλημα από τον Παλαιστικό Όμιλο Πρωταθλητών Χαλκίδας για μόλις τρεις βαθμούς.. 

Το ίδιο σκηνικό συνέβη και το 2011, με τον Ολυμπιακό να περιορίζεται ξανά στη δεύτερη θέση, 16 βαθμούς πίσω από την ομάδα της Χαλκίδας. Οι αθλητές των "ερυθρόλευκων" κατέκτησαν δύο χρυσά, ένα αργυρό και ένα χάλκινο μετάλλιο αλλά και πάλι δεν κατάφεραν να φέρουν το σύλλογο στην κορυφή. Το 2012 στην Λάρισα ο αθλητης του Ολυμπιακού Βουρδανος Κωνσταντίνος κατακτά την 2η θέση στο Μεσογειακό πρωτάθλημα .
Στο πανελλήνιο πρωτάθλημα του 2014 ο σύλλογος δεν κατάφερε να διακριθεί, παρά το γεγονός ότι είχε στις τάξεις του ιδιαίτερα σημαντικούς αθλητές όπως ήταν ο Τάσος Βλαχάκης, ο Χρήστος Γκίκας και ο Κώστας Παπαδόπουλος. Μετά το τέλος του πανελληνίου πρωταθλήματος του 2014, το τμήμα αποδυναμώθηκε και τελικά αδρανοποιήθηκε.

Το τμήμα παραμένει ανενεργό μέχρι και σήμερα.

Επιτυχίες εκτός Ελλάδας
-----------------------

Την πρώτη θέση στο Κύπελλο Ευρωπαϊκής Ομοσπονδίας Cela Cup που διεξήχθη στην πόλη Σρέντζανιν της Σερβίας το 2006 κατέκτησε η ομάδα ελληνορωμαϊκής πάλης του Ολυμπιακού.

Οι "ερυθρόλευκοι" στον τελικό του Cela Cup επικράτησαν 4-2 της Κροατικής Βιντίγια και κατέκτησαν τον τίτλο.
Με προπονητή τον Σάββα Κούζηλο, τις νίκες της ομάδας πέτυχαν οι Ντράγκοσλαβ Μπράνκοφ (2-1 τον Ντάλιμπαρ Γέρετς στα 55 κιλά), Χρήστος Γκίκας (2-0 τον Πέταρ Ζόρετς στα 66 κιλά), Ξενοφών Κουτσιούμπας (2-1 τον Μίτια Σέντμσκ στα 120 κιλά) και Γιώργος Κουτσιούμπας (2-1 τον Ντένι Λίπιτς στα 96 κιλά).

Τίτλοι
------

### Διεθνείς

* 01 !1η θέση, χρυσό μετάλλιο 1 **Ευρωπαϊκό Κύπελλο Cela Cup Ανδρών** 
	+ 2006

### Πανελλήνιοι

* 2 **Πρωταθλήματα Ελλάδας Ελληνορωμαϊκής Ανδρών**
	+ 1976 , 2006

### Άλλοι τίτλοι

* 1 **Διασυλλογικό πρωτάθλημα ελληνορωμαϊκής πάλης Β' Εθνικής**:
	+ 1983
* 1 **Πρωτάθλημα ελληνορωμαϊκής πάλης Β' κατηγορίας νοτίου Ελλάδος ανδρών**
	+ 1969
* 1 **Πρωτάθλημα ελευθέρας πάλης Β' κατηγορίας νοτίου Ελλάδος ανδρών**
	+ 1971

Αξιόλογοι αθλητές
-----------------

|  |  |
| --- | --- |
| * Βουρδανος
* Βλαχάκης
* Γεωργιάκος
* Γκίκας
* Καμπουράκης
* Καψάλης
* Κεβρεκίδης
* Κιουρεγκιάν
* Κολυτάς πληροφοριες
* Ά. Κουτσιούμπας
 | * Γ. Κουτσιούμπας
* Ξ. Κουτσιούμπας
* Λαμπρινάκης
* Μαλούχος
* Μπόθος
* Νταντούτη
* Παπαδόπουλος
* Πετράκης
* Σαντοριναίος
* Τζιώλας
 |

Πηγές
-----

* Ελληνική Ομοσπονδία Φιλάθλων Πάλης
* Εφημερίδα Αθλητική Ηχώ 16-12-1963

Παραπομπές
----------

1. ↑  «Αποτελέσματα πανελλήνιου πρωταθλήματος Ελληνορωμαϊκής πάλης 2010». Αρχειοθετήθηκε από το πρωτότυπο στις 15 Ιανουαρίου 2011. Ανακτήθηκε στις 14 Ιουνίου 2011.
2. ↑  "In 2006 the Wrestling Team conquered the Cela Cup, which is the second most important European title in wrestling" Αρχειοθετήθηκε 2014-10-08 στο Wayback Machine. History, olympiacos.org, Επίσημο σάιτ Ολυμπιακός Σ.Φ.Π
3. ↑  "Πρώτος στο Cela Cup ο Ολυμπιακός" Αρχειοθετήθηκε 2015-10-03 στο Wayback Machine. nooz.gr, 04/12/2006
4. ↑  Αθλητική Ηχώ 30/11/1976 Σελ. 3

Εξωτερικοί σύνδεσμοι
--------------------

* Ολυμπιακός ΣΦΠ - Επίσημος Δικτυακός Τόπος (Ελληνικά) (Αγγλικά)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας · Τάκης Τσουκαλάς |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Κυπελλούχος Ευρώπης Πάλη 2005–06 |
| --- |
|  |
|  | 
Μπράνκοφ  · Γκίκας  · Ξ. Κουτσιούμπας  · Γ. Κουτσιούμπας  · **C** Κούζηλος |

 |